**Etická výchova**

**Priateľstvo**

***„Prejavovať priateľstvo ako prvý.“***

***„Buď pozitívny.“***

Premýšľajme spoločne. Môžeme s každým človekom hovoriť dôverne? Kto si najviac zasluhuje našu dôveru? (rodičia, starí rodičia, vychovávatelia, priatelia). Aké vlastnosti má mať podľa vás dobrý priateľ?

Úprimnosť, empatia, vzájomná úcta, vernosť, obetavosť, pracovitosť. Ovplyvňujú sa kamaráti navzájom? Vieš si vybrať, vyvoliť priateľov? Aký je tvoj názor na tzv. zlé priateľstvo, čo to znamená?

**A k t i v i t y**

**Recept na dobrého priateľa**

Prečítaj si zoznam ingrediencií potrebných pre „uvarenie, upečenie“ dobrého priateľa – 10dkg pochopenia, 40dkg úprimnosti, .... Potom tieto ingrediencie musíme postupne navzájom premiešať, pridávať, dochutiť, na záver okoreniť alebo osladiť. Podávame priateľa pripraveného podľa nášho originálneho receptu. Pokúste sa samostatne vypracovať svoj vlastný recept na priateľa.

**Rýchly postreh**

Pokús sa každému žiakovi v tvojej triede pripísať jednu pozitívnu vlastnosť. Ako rýchlo si vedel napísať zadanú úlohu? Čo ti robilo najväčší problém?.

**Dotazník Naša trieda**

Písomne odpovedajte na predložené otázky v nasledujúcej tabuľke, máte na to 2 možnosti Áno - Nie.

|  |
| --- |
| **1.** V našej triede deti baví práca v škole. |
| **2.** V našej triede sa deti medzi sebou stále bijú. |
| **3.** V našej triede je každý mojím kamarátom. |
| **4.** Niektoré deti v našej triede nie sú šťastné. |
| **5.** Niektoré deti v našej triede sú lakomé. |
| **6.** V našej triede je zábava. |
| **7.** Veľa detí z našej triedy robí spolužiakom naschvál. |
| **8.** Niektorým deťom sa v našej triede nepáči. |